Teodors leilighet var helt super for vår lille familie. Vi har barn på 1 og 2 år og hadde med egne reisesenger og barnestol. Barna stortrivdes. Vi lagde mye mat på det nyoppussede kjøkkenet, slappet av på kveldene og sov godt. Parkering i bakgården og romslig balkong er luksus i Oslo. Det tar kort tid å gå til både Vinderen og Blindern t-banestopp, og Vinderenkrysset, med bakerier, matbutikker og vinmonopol, er rett ned i gaten. Leiligheten er nyoppusset med komfortable møbler og fasiliteter.